35. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 517 της 27/31 Αυγ. 1964 (ΦΕΚ Α’ 148) Περί τροποποιήσεως και συμπληρώσεως του υπ’ αριθ. 533/1963 Β.Δ/τος περί εκτελέσεως του άρθρ. 10 του Ν.Δ. υπ’ αριθ. 4201/1961. Έχοντες υπ’όψει 1)τας διατάξεις του άρθρ. 10 του Ν.Δ. 4201/1961 «περί τροποποιήσεως και συμπληρώσεως του Οργανισμού των Υποθηκοφυλακείων του Κράτους και διατάξεων τινών περί Συμβολαιογραφείων», 2)τας διατάξεις των άρθρ. 66 και 67 του Εισαγωγικού Νόμου του Αστικού Κώδικος (Α.Ν. 2783/1941) και 3)την υπ’ αριθ. 565 της 13 Αυγ. 1964 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν: Άρθρ.1.-1.Δια την μεταγραφήν των υπό οιασδήποτε αρμοδίας αρχής εκδιδομένων επ’ ονόματι Φυσικών ή Νομικών προσώπων τίτλων κυριότητος (παραχωρητηρίων) δεν απαιτείται ή κατά το άρθρ. 7 του Β.Δ. 533/1963 αίτησις προς τον Υποθηκοφύλακα, ουδέ η κατά τα άρθρ. 8 και 9 περίληψις μεταγραφής. 2.«Οι κατά την πρώτην παράγραφον του παρόντος άρθρου τίτλοι κυριότητος γίνονται δεκτοί προς καταχώρησιν έαν έχωσι τα υπό των οικείων Δ/των και υπουργικών αποφάσεων δι’ ων καθωρίσθη ο τύπος αυτών, απαιτούμενα στοιχεία. Προκειμένου όμως περί τίτλων εκδοθέντων επ’ ονόματι γυναικός υπάνδρου ή εν χηρεία οι τίτλοι ούτοι δεν θα γίνωνται δεκτοί προς καταχώρισιν εάν δεν φέρωσι και το πατρικόν όνομα και επώνυμον (το γένος) της δικαιούχου ή εάν δεν συνοδεύωνται υπό πιστοποιητικού του αρμοδίου Δημάρχου ή Προέδρου Κοινότητος πιστοποιούντος τα στοιχεία ταύτα. Εν τη τελευταία ταύτη περιπτώσει ο Υποθηκοφύλαξ προβαίνει εις την καταχώρισιν εις τα οικεία βιβλία, λαμβάνων τα ελλείποντα στοιχεία εκ του προσαγομένου πιστοποιητικού». Η παρ. 2 αντικατεστάθη ως άνω δια του Β.Δ. 74 της 10 Ιαν./1 Φεβρ. 1968 (ΦΕΚ Α’ 21). Άρθρ.2.-(Τροποποιείται το άρθρ. 29 Β.Δ. 533/1963, ανωτ. σελ. 508, 12). 